kardosdrur/scandi-wiki huggingface dataset:
Institut for Systembiologi

Institut for Systembiologi (kort form DTU Systembiologi) er et institut på Danmarks Tekniske Universitet ved Lyngby. Instituttet opstod i 2001 ved sammenlægningen af: Institut for Biokemi og Ernæring, Institut for Bioteknologi og Institut for Mikrobiologi og hed mellem 2001-2008 BioCentrum-DTU. DTU Systembiologi blev i 2016 delt i to nye institutter; DTU Bioengineering og DTU Bioinformatik. Instituttet var det største på DTU, målt i antal medarbejdere, publikationer (kvantitet ikke kvalitet/Impact) og ph.d.-studerende.

Uddannelser 
Instituttet udbyder bacheloruddannelser i Bioteknologi og Sundhed og Produktion samt kandidatuddannelser i Bioteknologi og Systembiologi. Desuden kan man blive diplomingeniør i Kemi- og bioteknologi.

Forsknings-centre og grupper 
 Center for Mikrobiel Bioteknologi (CMB)
 Center for Systemmikrobiologi (CSM)
 Enzym og Proteinkemi (EPC)
 Levnedsmiddelcentret (LMC)

Biobrændsel 
13. september 2006 blev BioCentrums nye pilotanlæg "MaxiFuel" indviet. Anlægget var det første af sin slags i verden. Det nye anlæg producerer bl.a. biobrændsel, bioethanol, ud af halm, det såkaldte "2. generations bioethanol". Udover dette udvikler anlægget også metan, hydrogen og et fast restprodukt med næsten samme brændværdi som kul. De sidste restprodukter der er tilovers sendes igennem processen igen og anlægget udnytter således den tilførte biomasse optimalt.

Anlægget var designet helt af BioCentrums medarbejdere. Desuden bistod Novozymes med de nødvendige enzymer mens Energi2 stod for den anvendte biomasse.

I forbindelse med universitetsreformen overgik bioanlægget 1. januar 2007 til Risø DTU.

Referencer

Eksterne kilder/henvisning 
 Institut for Systembiologi s hjemmeside.

Systembiologi
CentOS

CentOS er et klon af den betalingsbetingede Linux-distribution Red Hat Enterprise Linux. CentOS bygges på samme kildekode som RHEL og indeholder derfor nøjagtig de samme værktøjer.

Udgivelser af CentOS 
CentOS 2.x
 CentOS 2.0 – 24. maj 2004

CentOS 3.x
 CentOS 3.1 – 19. marts 2004
 CentOS 3.6 – 12. oktober 2005
 CentOS 3.9 – 27. august 2007

CentOS 4.x
 CentOS 4.3 – 19. marts 2006
 CentOS 4.6 – 16. december 2007
 CentOS 4.7 – 13. september 2008

CentOS 5.x
 CentOS 5.0 – 12. april 2007
 CentOS 5.1 – 2. december 2007
 CentOS 5.2 – 24. juli 2008
 CentOS 5.3 – 31. marts 2009
 CentOS 5.4 – 11. oktober 2009
 CentOS 5.5 – 14. maj 2010
 CentOS 5.6 – 8. april 2011
 CentOS 5.7 –
 CentOs 5.8

Ekstern kilde/henvisning 

 CentOS
 

Linuxdistributioner
PCLinuxOS

PCLinuxOS er et styresystem, og er en udspringer af den populære Linux-distribution Mandriva.

PCLinuxOS er en nem Linux-distribution, der indeholder "lukkede" programmer som Java, Flash, diverse drivere, nem installation af Beryl 3D effekter. PCLinuxOS  benytter Mandriva's nemme kontrolpanel m. m.

PCLinuxOS er, som Mandriva One, en kombineret installations cd og live-cd, hvilket betyder, at den kan køres uden installation fra cd'en, og uden brug af harddisk.

Den anses derfor for at være god at eksperimentere med for begyndere.

PCLinuxOS findes endnu kun på ganske få sprog. Keld Simonsen, har frigivet en dansk distribution bygget over PCLinuxOS kaldet Keldix.

PCLinuxOS bruger APT som pakkehåndteringssystem, hvor Mandriva bruger Urpmi.

Versioner 
 PCLinuxOS 0.91 – 7. juli 2005
 PCLinuxOS 0.92 – 21. november 2005
 PCLinuxOS 0.93a – 21. august 2006
 PCLinuxOS 2007 – 21. maj 2007
 PCLinuxOS 2008 MiniMe – 7. januar 2008
 PCLinuxOS 2009.1 – 11. marts 2009
 PCLinuxOS 2009.2 – 30. juni 2009

Eksterne kilder/henvisninger 

 PCLinuxOS

Linuxdistributioner
Vector Linux

Vector Linux er en lille og hurtig linux distribution, som bygger på Slackware GNU/Linux. Den er lavet for at kunne køre på Intel, Amd og x86 lignende systemer, og bliver ofte anvendt på gamle computere. Vector linux benytter Slackwares unikke pakkesystem, pkg, men bruger gslapt og slapt-get som front-end. 



Versioner 
 Vector 3.2 – 5. februar 2003
 Vector 4.0 – 7. oktober 2003
 Vector 4.3 – 19. september 2004
 Vector 5.0-SOHO – 19. februar 2005
 Vector 5.1 – 26. juli 2005
 Vector 5.1-SOHO – 20. januar 2006
 Vector 5.8 – 18. september 2006
 Vector 5.8-SOHO – 17. maj 2007
 Vector 5.9 – 23. december 2007
 Vector 6.0 – 13. maj 2010
 Vector 6.0-SOHO – 11. august 2010
 Vector 7.0 – 27. november 2011
 Vector 7.0-SOHO – 31. maj 2012
 Vector 7.1 – 27. juni 2015

Eksterne kilder/henvisninger 
 Vector Linux 
 

Slackware
Rockstar North

Rockstar North er en britisk virksomhed, der bl.a. producerer computerspil. Virksomheden er mest kendt for deres populære spilserie Grand Theft Auto også kaldet GTA.

Firmaet er et datterselskab af Rockstar Games, som er dem som konkret står bag Grand Theft Auto-spillene.

Eksterne henvisninger 
 Rockstar North
 Rockstar Games

Etableret i 1998
Computerspilsvirksomheder fra Storbritannien
Rockstar Games
HTPC

HTPC er en forkortelse for Home Theater PC, også kaldet Multimedia Home Platform MHP, medie-pc eller mediecenter(-pc). En digital videooptager mm. bygget til hjemmebiografen vha. PC teknik.

HTPC er ofte synonym for en selvbygget PC. Flere fabrikanter sælger færdige PC'er til brug i stuen, men de bruger ofte betegnelsen Mediecenter i stedet. Der er ingen praktisk forskel på en HTPC og et Mediacenter. Microsofts nye styresystem til mediecenter PC'er hedder MCE – Mediecenter Edition.

Fordelen ved at bruge PC teknik, er at man kan starte i det små. Købe et TV-kort, måske en større harddisk. Finde det software på nettet man synes bedst om. Senere kan man investere i et lille Barebone system med et lille kabinet og et lille motherboard. Systemet kan langsomt forbedres og udbygges, så udgiften fordeles over længere tid. Ulemperne kunne være at det kræver temmelig stor viden om hard- og software samt at det nemt kan blive en noget tidskrævende hobby. Endvidere kommer den samlede pris for en HTPC hurtigt op på 10.000,- hvilket svarer nogenlunde til prisen på en PC + en harddiskoptager.

Er man ikke til selvbyg, men gerne vil have fordelen af at kunne udvide og bygge om, så sælger fabrikanter som Siemens, Amitech m.fl. færdige Mediacentre klar til brug.

Se også 
 PVR, Personel Video Recorder
 DVR, Digital Video Recorder
 VDR, Video Disk Recorder
 Software: GeeXboX, MythTV, Freevo, linuxTV, Openelec, XBMC
 HDTV, digitalt tv

Kilde/reference 
 Kilde: RECORDERe.DK – Guide til HDD & DVD Recordere 

Film- og videoteknologi
Multimedieafspillere
Licence to Kill

Licence To Kill er en britisk actionfilm fra 1989. Filmen er den 16. i EON Productions serie om den hemmelige agent James Bond, der blev skabt af Ian Fleming. Filmen er den første i serien, der ikke har sin titel fra en af Flemings historier. Der er dog hentet elementer fra romanen Live and Let Die og fra novellen The Hildebrand Rarity fra For Your Eyes Only.

Filmmanuskriptet dannede basis for romanen Licence to Kill (007 – med ret til at dræbe), der blev skrevet af den daværende James Bond-forfatter John Gardner som dennes niende Bond-bog. Bogen følger filmen nogenlunde, idet enkelte scener dog kun er refererede, og et par andre er tilføjede.

Plot 
James Bonds gode ven Felix Leiter skal giftes, men på vej til kirken når de lige at fange narkobaronen Franz Sanchez. Men Sanchez slipper fri, og på selve bryllupsnatten får han Leiters brud myrdet og Leiter selv hårdt kvæstet. Men Sanchez har gjort regning uden Bond, der nu tager ud på et personligt hævntogt. Bonds chef M inddrager som konsekvens hans ret til at dræbe i tjenesten, men Bond stikker af for at fortsætte hævntogtet.

Crew 
 Producent: Albert R. Broccoli og Michael G. Wilson
 Manuskript: Richard Maibaum og Michael G. Wilson
 Instruktør: John Glen

Medvirkende 
 Timothy Dalton – James Bond
 Carey Lowell – Pam Bouvier
 Robert Davi – Franz Sanchez
 Talisa Soto – Lupe Lamora
 Anthony Zerbe – Milton Krest
 Frank McRae – Sharkey
 Everett McGill – Ed Killifer
 Benicio Del Toro – Dario
 David Hedison – Felix Leiter
 Pedro Armendariz Jr. – President Hector Lopez
 Robert Brown – M
 Desmond Llewelyn – Q
 Caroline Bliss – Miss Moneypenny

For første gang brugte man den samme skuespiller til rollen som Felix Leiter mere end en gang. David Hedison var første gang med i Live and Let Die – 16 år og 8 film tidligere.

Pedro Armendariz Jr. er søn af Pedro Armendariz Sr., der spillede Kerim Bey i From Russia With Love.

Eksterne henvisninger

Noter 

James Bond-film
James Bond-bøger
Amerikanske film fra 1989
Britiske film fra 1989
Actionfilm fra Storbritannien
Engelsksprogede film
Sverker Karlsson den yngre

Sverker Karlsson den Yngre (1164 – 1210) var konge af Sverige i tidsrummet 1196-1208. Han blev kaldt for den Yngre for at adskille ham fra Sverker Karlsson den Ældre.

Reddet i Danmark 
Sverker den Yngre var søn af kong Karl Sverkersson og dronning Kristina Stigsdatter Hvide. Efter at faderen Karl Sverkersson blev dræbt i 1167 af Knut Eriksson på Visingsö, blev den tre år gamle Sverker sendt til Danmark, hvor han voksede op hos sin mors slægt. Ved kong Knut Erikssons død i 1195 blev han som mindreårig taget til konge uden strid takket være jarlen Birger Brosa. Han førte en kirkevenlig politik, og i 1200 stadfæstede han i Uppsala det ældst kendte kirkeprivilegium i Sverige.

Afsat med norsk hjælp 
I 1202 døde Birger Brosa. Allerede i tidsrummet 1203-1204 var der strid med kong Knuts fire sønner, som hidtil havde været ved hoffet, men som nu måtte flygte til Norge. Sverkers kongedømme havde været omstridt på grund af Eriksslægtens tilstedeværelse i Sverige. I efteråret 1205 kom kong Knuts sønner tilbage, nu støttet af de norske, krigsvante birkebeinere, men blev alligevel slået i slaget ved Älgarås i Tiveden hvor tre af brødrene, Jon Knutsson, Knut Knutsson og Joar Knutsson, blev dræbt. Den eneste af brødrene, som overlevede slaget var Erik Knutsson som med hjælp af sine norske hærmænd reddede sig tilbage til Norge. 

I Norge opbyggede han med norsk støtte en ny hær og kom tilbage i januar 1208 og vandt i slaget ved Lena kongsgård over kong Sverkers danske lejehær, ledet af kongens svigerfar Ebbe Sunesen, bror til Anders Sunesen, ærkebiskoppen i Lund. Da de danske soldater flygtede, tog kong Sverker den Yngre med dem tilbage til Danmark, og Erik Knutsson blev valgt til konge.

I 1208 forsøgte pave Innocens III at gribe ind på Sverker den Yngres vegne, men forgæves. Erik Knutsson mødte Sverker ved Gestilren i 1210 i nærheden af Lena (i dag Kungslena) i Västergötland den 17. juli og sejrede igen, mens Sverker mistede livet. Samme år blev kong Erik kronet.

Slaget ved Gestilren markerede afslutningen på den lange magtkamp mellem de to kongeslægter, Erikslægten og Sverkerslægten. Efter næsten et århundrede med konflikter, strid og mord blev de politiske forhold i Sverige endelig stabiliseret, og der skete en konsolidering af riget.

Ægteskab og børn

Første ægteskab 
Gift i 1190 med Benedicte Ebbesdatter, født ca 1170 i Knardrup, København, Danmark.

Børn:
 Helena Sverkersdatter af Sverige, gift med lagmannen i Vestergøtland, jarl Sune Folkesson af Bjälboslægten.
 Margareta Sverkersdatter af Sverige, født ca 1192.
 Karl Sverkersson den yngre, født ca 1195.
 Kristina Sverkersdatter af Sverige, født ca 1199, gift med prins Heinrich Burwin II af Mecklenburg.

Andet ægteskab 
Gift i ca. 1200 med Ingegerd Birgersdatter af Bjälboslægten, som var Birger Brosas datter.

Børn:
 Johan Sverkersson, født ca 1201. I 1202 døde Birger Brosa og Johan arvede titlen jarl.

Regenter fra Sverige
Fyrster fra middelalderen
Svenskere i 1100-tallet
Svenskere i 1200-tallet
Birger Brosa

Birger Brosa eller Birger af Bjälbo (død 9. januar 1202 på Visingsö) var jarl af Sverige i 1174-1202 og en af Sveriges største statsmænd .

Birger Brosa var søn af Bengt Snivil, og han giftede sig før 1170 med Birgitta Haraldsdatter, datter af kong Harald Gille af Norge. Birgitta havde tidligere været gift med Magnus Henriksson, som havde regeret i Uppsala i 1160-1161. Birger Brosa bar en lilje i sit våben. Tilnavnet Brosa betyder, ifølge islandske kilder fra 1300-tallet, den smilende.

Han var sin tids mægtigste mand i Östergötland og ejede foruden Bjälboslægtens hovedgård også gårde i Östergötland, Närke og Värmland. Det er også sandsynligt, at han havde gårde i Sörmland, havde  patronatsret til Sankt Eskils kirke i Sörmland og var også en stor velgører for Riseberga kloster, hvor Birgitta tilbragte sine tre sidste år, efter at Birger døde.

Han synes at have været en særdeles stærk og stabil lederskikkelse, som det med store politiske evner lykkedes at holde fred i en lang periode i Sverige. Karakteristisk nok udbrød der store og blodige magktkampe næsten umiddelbart efter, at han døde.

Fiktion 
 I Jan Guillous roman-trilogi er Birger Brosa farbror til Eskil Magnusson og hans fiktive bror Arn Magnusson ved at være en yngre bror til deres far Magnus.

Personer fra Sverige
Museum of London

Museum of London dokumenterer Londons historie fra palæolitisk tid til nutiden. Museet ligger i en bygning fra 1970'erne tæt på Barbican Centre, ca. 10 minutters gang nord for St Paul's Cathedral og entre er gratis. Museet som åbnede i 1970’erne ledes af Corporation of London. 

Museet viser en serie af kronologiske gallerier som indeholder originale effekter, billeder og diagrammer. Museet dækker principielt byens sociale og økonomiske historie med stærkt focus på den bebyggede by og den urbane udvikling. 

Dele af den gamle bymur kan ses lige uden for museet. Museet er ansvarligt for nødudgravninger i City of London. 

I 2003, åbnede museet en underafdeling kaldet The Museum in Docklands i en lagerbygning fra det 19. århundrede nær Canary Wharf på Isle of Dogs. Det nye museum viser den økonomiske og sociale historie for London Docklands.

Eksterne henvisninger 
 Museum of London hjemmeside 
 placeringskort fra streetmap.co.uk 
 UntoldLondon hjemmeside – også drevet af Museum of London

Museer i London
Historiske museer
City of London
Museer etableret i 1976
Fabelmennesker

Fabelmennesker er fantasimennesker, der findes i fabler og eventyr. Et eksempel er mennesker med to hoveder.

Fabelmennesker 
Blemmye
Hundehoved (mytologi)
Kyklop
Skyggefod
Varulv

Mytologi
Overnaturlige væsner
Blemmya

En blemmya er et sagnvæsen. Det afbildes oftest som et menneske uden hoved, men med øjne, næse og mund placeret på kroppen i stedet. De bliver også kaldt hovedløse eller akefaler.

Plinius den Ældre 
Sagnet om blemmyaerne kan føres tilbage til Plinius den Ældre. Han omtaler blemmyaerne som et afrikansk folk, og skriver: "Blemmyes traduntur capita abesse, ore et oculis pectore adfixis" ("Det siges at blemmyaerne ikke har noget hoved, og at deres mund og øjne er på deres bryst").

Blemmyaerne ved Nilen 
Antikke kilder nævner en nomadestamme som levede vest for Nilen, som blev kaldt blemmyaere. Specielt omkring midten af det 3. århundrede skabte de problemer i den romerske provins Aegyptus og i kongeriget Meroë ved at røve og plyndre og gøre handelsvejene usikre.

Blemmyaer i kirkekunsten 
Efterhånden er blemmyaerne blevet rene sagnvæsner. Billeder af en blemmya (uden hoved og med ansigtet på brystet) er tit blevet brugt af den katolske kirke til at repræsentere fråseri, som er en af de syv dødssynder. Det er derfor ikke ualmindeligt at se en blemmya afbildet på kalkmalerier i danske middelalderkirker.

Mytologi
Peter Bangs Vej Station

Peter Bangs Vej Station er en S-togs-station på Frederiksberg.

Stationen, der ligger på Frederikssundbanen, er tegnet af Statsbanernes overarkitekt K.T. Seest og åbnede 23. september 1941 i forbindelse med, at strækningen mellem Enghave og Vanløse blev elektrificeret og udbygget til to spor. Stationen blev præmieret i Frederiksbergs Kommunes præmieringsordning i 1942.

Stationen er en højbanestation, og ligger ud til Peter Bangs Vej, hvor S-banen krydser vejen. Der er kun adgang til perronen fra den ende der vender ned mod Peter Bangs Vej. Adgang sker gennem en stationsbygning – der er ikke betjent billetsalg eller kiosk på stationen.

Sporene fortsætter mod syd over Roskildevej til Langgade Station, der er opført, så de to stationer ligner hinanden med den karakteristiske store trappe. Elementer af stationen kan også findes på fx Islev Station og Jyllingevej Station, hvor trappen og stationsbygningen ligner Peter Bangs Vej Stations, dog uden at være identiske. Mod nord fortsætter sporene over Finsensvej mod Vanløse Station; efter Flintholm Stations opførelse og ibrugtagen standser alle togene også på Flintholms spor til Frederikssundbanen. På Flintholm er der omstigningsmulighed til både Metroen og Ringbanen.

Indtil 30. maj 1999 blev stationens navn skrevet Peter Bangsvej i køreplanerne – stationsskiltene blev rettet i 1998.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Peter Bangs Vej Station på dsb.dk

S-togs-stationer
Stationer på Frederiksberg
Easy24

Easy24 er en norsk dagligvare-kæde der blander flere butikstyper: kiosk, supermarked og fastfood.

Den første butik i Danmark åbnede i foråret 2006 på Kildegårds Plads i Gentofte, der dog lukkede ned igen i 2010. Planen er at åbne for op mod 200 butikker i Danmark. I Norge findes der indtil videre 16 butikker (juli 2006). 

Easy24 blander conveniencestore-konceptet der blandt andet kendes fra 7-Eleven med traditionelle dagligvarer til almindelige supermarkedspriser. Samtidig har de et stort udvalg af færdigretter og fastfood – og lange åbningstider. Konceptet minder således lidt om det der kendes fra Irma City. Begge kæder er rettet mod travle storby-mennesker der skal klare småindkøb og frokosten/aftensmaden på én gang – også på skæve tidspunkter.

Det er den norske Reitangruppen, der også driver 7-Eleven og Rema 1000, der driver Easy24 i både Norge,Danmark og Sverige

Nærbutikskæder
Reitangruppen
Detailvirksomheder fra Norge
Reitan AS

Reitan AS er en norsk koncern der driver dagligvarehandel, ejendomme m.m.

Reitangruppen driver bl.a. følgende dagligvare-butikker:

 Rema 1000 i Danmark, Norge og Sverige
 7-Eleven i Danmark, Norge og Sverige
 Easy24 i Danmark og Norge
 Pressbyrån i Sverige
R-kioski i Finland
 Narvesen i Norge og Letland
 Spaceworld i Norge
 Preses Apvieniba i Letland

Reitangruppen købte 10. juli 2006 Olie- og benzinselskabet HydroTexaco. En række tankstationer vil blive bygget om til 7-Eleven-butikker, mens olie og benzin-salget vil ske under navnet YX (HydroTexacos gamle logo).

Desuden ejer gruppen 50 % af Grans Bryggeri med base i Sandefjord. Den anden halvdel ejes af Gran-familien.

Trondheim
 
Etableret i 2001
Røvballemusik

Røvballemusik, også kendt som suppe-steg-og-is-musik, er en folkelig omskrivning af det oprindelige ord "balmusik". Navnet stammer fra en tid, hvor der blev afholdt bal med livebands rundt omkring på kroer og hoteller. Ordets transformering fra "balmusik" til "ballemusik" og "røvballemusik" er dels opstået i relation til ordspillet mellem de to ord, dels med en hentydning til den legemsdel, der typisk er aktiv under dansen.

Eksterne henvisninger 
Den Danske Ordbog
Sprogkontoret
Suppe-steg-og-is-musikken er ved at uddø (DR)

Musikgenrer
Günter Netzer

Günter Netzer (født 14. september 1944) er en tidligere tysk fodboldspiller, der i perioden 1965-1975 spillede 37 landskampe og scorede 6 mål. På klubplan har han været mest tilknyttet den tyske klub Borussia Mönchengladbach, men han nåede i slutningen af sin karriere at spille nogle år i spanske Real Madrid og for det schweiziske mandskab Grashoppers Zürich.
Efter sin aktive karriere har Netzer været manager i Hamburger SV og var i nogle år en meget populær ekspertkommentator i tysk tv.

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra Real Madrid CF
Verdensmestre i fodbold
Deltagere ved det europæiske mesterskab i fodbold 1972
Deltagere ved verdensmesterskabet i fodbold 1974
Christian Ziege

Christian Ziege (født 1. februar 1972) er en tidligere tysk fodboldspiller, der i perioden 1993-2004 spillede 72 landskampe og scorede 9 mål. På klubplan var han tilknyttet Bayern München, AC Milan, Middlesbrough FC, Liverpool FC og Tottenham Hotspur inden han vendte hjem og sluttede karrieren i Borussia Mönchengladbach. En drilagtig ankelskade tvang ham i efteråret 2005 til at indstille karrieren.

Fodboldspillere fra Tyskland
Fodboldspillere fra FC Bayern München
Fodboldspillere fra AC Milan
Fodboldspillere fra Middlesbrough F.C.
Fodboldspillere fra Liverpool F.C.
Fodboldspillere fra Tottenham Hotspur F.C.
Fodboldspillere fra Borussia Mönchengladbach
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Horst Hrubesch

Horst Hrubesch (født 17. april 1951) er en tidligere tysk fodboldspiller, der i perioden 1980-1982 spillede 21 landskampe og scorede 6 mål. På trods af de relativt få optrædener har han en stor plads i tysk landsholdshistorie, da han ved Europamesterskabet i fodbold 1980 scorede begge mål i finalesejren på 2-1 over Belgien, som skaffede Vesttyskland sin anden EM-titel. På klubplan var han primært knyttet til de tyske klubber Rot-Weiss Essen og særligt Hamborg SV. Hos sidstnævnte vandt vandt han Mesterholdenes Europa Cup finale 1983 og tre Bundesliga-titler. Som spiller var han især kendt for sin fysik og for sine meget hårde og præcise hovedstød, hvilket i hjemlandet gav ham øgenavnet "Das Kopfball Ungeheuer" - på dansk "hovedstødsuhyret".

Fodboldspillere fra Tyskland
Fodboldspillere fra Rot-Weiss Essen
Fodboldspillere fra Borussia Dortmund
Fodboldspillere fra Hamburger SV
Deltagere ved det europæiske mesterskab i fodbold 1980
Deltagere ved verdensmesterskabet i fodbold 1982
Brasiliansk jiu-jitsu

Brasiliansk Jiu-Jitsu (BJJ) kan betegnes som kampsport og selvforsvar, der lægger vægt på gulvkamp, og gør udpræget brug af ledlåse og kvælningsgreb. BJJ er en brasiliansk version af den japanske kampsport Judo.

I Brasiliansk Jiu-Jitsu lægges der vægt på fri kamp og sparring – også kaldet 'at rulle' – for at sikre at udøverne også er i stand til at udføre de lærte teknikker på en usamarbejdsvillig modstander samt at neutralisere dennes angreb. Målet er at få modstanderen ned at ligge og derefter hele tiden forbedre sin position, for derved til sidst at kunne anbringe personen i et greb, der får ham/hende til at give op, hvilket afslutter kampen.

Udbredelse 
Brasiliansk Jiu-Jitsu opstod som følge af, at den japanske judo-ekspert Mitsuyo Maeda besøgte Brasilien i 1914 og udbredte sin viden, der især udmærkede sig inden for gulvkamp. Her fik han blandt andre Carlos og Hélio Gracie som sine elever, som senere videreudviklede kampsystemet. Den brasilianske jiu-jitsu er også kendt under navnet 'Gracie Jiu-jitsu', hvilket skyldes, at Gracie-familien havde toneangivende indflydelse på udbredelsen af BJJ i den vestlige verden.

BJJ blev først rigtig kendt uden for Brasilien i 1993, da Royce Gracie vandt første udgave af Ultimate Fighting Championship (UFC). Her vandt han over 3 modstandere på samme aften med en samlet kamptid på under 5 minutter. Royce Gracie vandt senere også 2. og 4. udgave af UFC i åben vægtklasse.

Se også

Referencer
Maya Ababadjani

Maya Ababadjani, født 3. januar 1984 i Libanon, er en dansk/arabisk skuespillerinde. Hendes første optræden var i Maya's date, men har senere også optrådt i spillefilmen Pusher 2 (2004) og Betonhjerter (2005).

Filmografi 
Danske film
 Danish Auditions 1
 Porn Academy 1
 Denice – Danmarks Sexdiva
 24 timer til orgasme
 Maya
 Mayas dating
 Danske Pornostjerner
 Langt oppe i Maya

Svenske film 
 Kåt på riktig 3 (2005)
 Historier fra folkhemmet (2005)
 Dårlige Damer (2005)
 Bekjennelser (2005)
 Besatt av sex (2006)

Litteratur 
 Andreas Lindqvist og Christian Nørgaard: Helt almindelig og alligevel ikke (interview i Ekko nr. 24, 2004).

Kilder

Eksterne henvisninger 
 

Pornoskuespillere fra Danmark
Pornomodeller fra Danmark
Filmskuespillere fra Danmark